อมร อมรรัตนานนท์

นายอมร อมรรัตนานนท์ (เกิด: 9 พฤษภาคม พ.ศ. 2502 ที่อำเภอวิหารแดง จังหวัดสระบุรี) ที่ปรึกษารัฐมนตรีว่าการกระทรวงเกษตรและสหกรณ์ นักเคลื่อนไหวทางการเมืองและนักการเมืองชาวไทย
ประวัติ.
จบประถมต้นที่โรงเรียนบ้านหนองเขื่อนช้าง ประถมปลายโรงเรียนวิหารแดง มัธยมศึกษาตอนต้น จากโรงเรียนสระบุรีวิทยาคม เรียนต่อชั้นมัธยมศึกษาตอนปลายที่โรงเรียนวัดราชาธิวาส กรุงเทพฯ จากนั้นได้เข้าสู่ขบวนการนักศึกษา จากการขอสมัครเป็นเป็นผู้ปฏิบัติงานของศูนย์กลางนักเรียนแห่งประเทศไทย ซึ่งขณะนั้นอยู่ที่ตึกสันทนาการ มหาวิทยาลัยมหิดล 
ถือเป็นหนึ่งในคนเดือนตุลา ที่มีบทบาทสำคัญ โดยก่อนหน้านั้นเป็นเลขาธิการศูนย์กลางนักเรียนในปี พ.ศ. 2519 และนำนักเรียนขาสั้นเข้าร่วมเหตุการณ์ 6 ตุลา จากนั้นถูกเจ้าหน้าที่ตำรวจจับกุมเป็นเวลา 3 วัน ก่อนที่จะหนีเข้าป่า เฉกเช่นนักศึกษาคนเดือนตุลาอื่น ๆ ในยุคนั้น โดยเข้าร่วมกับพรรคคอมมิวนิสต์แห่งประเทศไทย (พคท.) เขตงานสุราษฎร์ธานี โดยมีเพื่อนร่วมเขตงานเดียวกันคือ นายสุวิทย์ วัดหนู หลังจากนั้นเมื่อเกิดวิกฤตป่าแตก จึงกลับเข้าหาครอบครัวทำมาหากิน เหมือนนักศึกษาคนอื่น ๆ ที่ออกจากป่าในช่วงนั้น
ในช่วงเหตุการณ์พฤษภาทมิฬ ได้เข้าร่วมกับ คณะกรรมการรณรงค์เพื่อประชาธิปไตย (ครป.) ขับไล่ พล.อ. สุจินดา คราประยูร และต่อมาเข้ารับตำแหน่งเลขาธิการเครือข่ายเดือนตุลา ปี พ.ศ. 2540–42
ในปี พ.ศ. 2552 นายอมร ได้เปลี่ยนชื่อตัวเองมาเป็น อมรเทพ อมรรัตนานนท์ และ รัชต์ยุตม์ ศิรโยธินภักดี ตามลำดับ แต่ปัจจุบันได้กลับมาใช้ชื่อเดิม
บทบาทการเมือง.
นายอมร เข้ามาเกี่ยวข้องกับพรรคไทยรักไทย เมื่อมีการจัดตั้งพรรค โดยได้รับการชักชวนจากนายภูมิธรรม เวชยชัย ให้เข้าร่วมคิดร่วมสร้างพรรค หลังการเลือกตั้ง พ.ศ. 2544 ชื่อของนายอมรเข้าไปเป็นหนึ่งในคณะทำงานของนายสมศักดิ์ เทพสุทิน และได้รับแต่งตั้งจากนายสมศักดิ์ให้เข้ารับแต่งตั้งเป็นรองเลขาธิการกองทุนฟื้นฟูหนี้สินเกษตรกร แต่เกิดปัญหาความขัดแย้งภายในกองทุนฯ ทำให้ต้องลาออกในระยะเวลาต่อมา และต่อมา นายอมรได้เข้าร่วมการขับไล่ พ.ต.ท.ทักษิณ ชินวัตร ให้ลาออกจากตำแหน่งนายกรัฐมนตรีด้วย
นายอมร ได้สมัครเข้าเป็นสมาชิกพรรคมัชฌิมาธิปไตย และลงเลือกตั้งในปลายปี พ.ศ. 2550 ในเขต 12 กรุงเทพมหานคร ซึ่งประกอบด้วย เขตบางกอกน้อย ตลิ่งชัน ทวีวัฒนา แต่ไม่ได้รับการเลือกตั้ง
ในปี [[พ.ศ. 2551]] ที่[[การชุมนุมของพันธมิตรประชาชนเพื่อประชาธิปไตย พ.ศ. 2551|พันธมิตรประชาชนเพื่อประชาธิปไตยปักหลักชุมนุมเพื่อขับไล่รัฐบาลนายสมัคร สุนทรเวช]] ที่เชิง[[สะพานมัฆวานรังสรรค์]] นายอมรซึ่งขณะนั้นยังคงใช้ชื่อว่า อมร มีบทบาทเป็นโฆษกบนเวทีคู่กับนาย[[พิชิต ไชยมงคล]] และถูกหมายจับร่วมกับแกนนำและผู้ชุมนุมคนอื่น ๆ อีก 9 คน ในการบุกเข้า[[ทำเนียบรัฐบาล]] ในวันที่ [[26 สิงหาคม]] ปีเดียวกัน รวมทั้งถูกออกหมายเรียกในข้อหา[[การบุกยึดท่าอากาศยานในประเทศไทย พ.ศ. 2551|บุกยึดสนามบินสุวรรณภูมิ]]ในปลายปีเดียวกันด้วย
ในปี [[พ.ศ. 2553]] ได้เป็นสมาชิก[[พรรคการเมืองใหม่]] พร้อมกับลงเลือกตั้งเป็น[[สมาชิกสภากรุงเทพมหานคร]] (ส.ก.) ใน[[เขตพระนคร]] แต่ไม่ได้รับการเลือกตั้ง
ในปี พ.ศ. 2556–57 ได้เข้าร่วมชุมนุมกับ[[เครือข่ายนักศึกษาประชาชนปฏิรูปประเทศไทย]] (คปท.) อันเป็นแนวร่วมกับกลุ่ม[[กปปส.|คณะกรรมการประชาชนเพื่อการเปลี่ยนแปลงปฏิรูปประเทศไทยให้เป็นประชาธิปไตยที่สมบูรณ์แบบอันมีพระมหากษัตริย์ทรงเป็นประมุข]] (กปปส.) และ[[กองทัพประชาชนโค่นระบอบทักษิณ ]] (กปท.) ใน[[วิกฤตการณ์การเมืองไทย พ.ศ. 2556–2557|การชุมนุมต่อต้านรัฐบาลในขณะนั้น]]
ในปลายปี พ.ศ. 2561 ได้เข้าสมัครเป็นสมาชิก[[พรรคประชาธิปัตย์]] และได้รับการอนุมัติให้ลงสมัครรับเลือกตั้งในพื้นที่เขต 2 จังหวัดสระบุรี ซึ่งประกอบด้วย [[อำเภอแก่งคอย]] [[อำเภอวิหารแดง|วิหารแดง]] [[อำเภอมวกเหล็ก|มวกเหล็ก]] วิหารแดง [[อำเภอวังม่วง|วังม่วง]] ใน[[การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562|การเลือกตั้งในวันที่ 24 กุมภาพันธ์ พ.ศ. 2562]]